CELEX: 32017R0183
Language: hu
Date: 2017-01-27 00:00:00
Title: A Bizottság (EU) 2017/183 végrehajtási rendelete (2017. január 27.) egyes áruk Kombinált Nómenklatúra szerinti besorolásáról

3.2.2017   
               
               
                  HU
               
               
                  Az Európai Unió Hivatalos Lapja
               
               
                  L 29/16
               
            A BIZOTTSÁG (EU) 2017/183 VÉGREHAJTÁSI RENDELETE
      (2017. január 27.)
      egyes áruk Kombinált Nómenklatúra szerinti besorolásáról
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 57. cikke (4) bekezdésére és 58. cikke (2) bekezdésére,
      mivel:
      
                  (1)
               
               
                  A 2658/87/EGK tanácsi rendelet (2) mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
               
            
                  (2)
               
               
                  A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
               
            
                  (3)
               
               
                  Az említett általános szabályok értelmében a mellékletben szereplő táblázat 1. oszlopában leírt árukat a táblázat 3. oszlopában feltüntetett indokok alapján a 2. oszlopban megjelölt KN-kód alá kell besorolni.
               
            
                  (4)
               
               
                  Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 952/2013/EU rendelet 34. cikke (9) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
               
            
                  (5)
               
               
                  Az e rendeletben előírt intézkedések összhangban vannak a Vámkódexbizottság véleményével,
               
            ELFOGADTA EZT A RENDELETET:
      1. cikk
      A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában megjelölt KN-kód alá kell besorolni.
      2. cikk
      Az e rendelet rendelkezéseivel összhangban nem álló kötelező érvényű tarifális felvilágosítás – a 952/2013/EU rendelet 34. cikke (9) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
      3. cikk
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.
      
         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2017. január 27-én.
         
            
               a Bizottság részéről,
            
            
               az elnök nevében,
            
            Stephen QUEST
            
               főigazgató
            
            
               Adóügyi és Vámuniós Főigazgatóság
            
         
      
      
         (1)  HL L 269., 2013.10.10., 1. o.
      
      
         (2)  A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).
      
         MELLÉKLET
         
                     Árumegnevezés
                  
                  
                     Besorolás (KN-kód)
                  
                  
                     Indokolás
                  
               
                     (1)
                  
                  
                     (2)
                  
                  
                     (3)
                  
               
                     Csúszásgátló felülettel ellátott, 100 × 100 cm méretű lapformákból álló, EVA-ból (etilén–vinil–acetát) készült árucikk (ún. „tatami puzzle szőnyeg”), amelynek vastagsága körülbelül 3 cm. A szomszédos lapformák a kirakók (puzzle) elvén alapulóan egymásba illeszthető/kapcsolódó rendszerként fonódnak szorosan össze, és formálnak egy szőnyeget.
                     Az árucikket arra tervezték, hogy a test védelme érdekében, a szőnyeg sejtszerkezetének köszönhetően elnyelje a különféle sporttevékenységek (mint például jóga, torna vagy harcművészetek) folyamán generálódó ütéseket. A „tatami puzzle szőnyeget” zajszigetelésre, hőszigetelésre és nedvességszigetelésre is szánták. Emiatt az alatta lévő felület károsodása ellen is véd, valamint védi az azon különféle más tevékenységeket végző embereket, például óvodai vagy művészi használatkor.
                     Lásd a képet (*1).
                  
                  
                     3918 90 00 
                  
                  
                     A besorolást a Kombinált Nómenklatúra értelmezésére vonatkozó 1. és 6. általános szabály, valamint a 3918  és a 3918 90 00  KN-kód szövege határozza meg.
                     Az áru 9506  vtsz. alá – mint az általános fizikai gyakorlatokhoz, tornához, atlétikához, más sporthoz vagy szabadtéri játékhoz való cikk és felszerelés – történő besorolása kizárt, mivel az összeszereletlen állapotban lévő műanyag padlóburkoló nem kizárólag sporthoz való, hanem felületvédőként és más tevékenységeket végző emberek megvédésére is szolgál.
                     Az árucikket ennek megfelelően az alapanyaga (műanyagok) alapján kell besorolni.
                     Ezért a 3918 90 00  KN-kód alá, műanyag padlóburkolóként kell besorolni.
                  
               
            
         
            (*1)  A kép csupán tájékoztató jellegű.